Mike Garson

**Mike Garson** (født 29. juli 1945 i New York City) er en amerikansk pianist best kjent for sitt langvarige samarbeide med David Bowie. Han har også samarbeidet med artister som Nine Inch Nails, Billy Corgan, Free Flight og The Smashing Pumpkins. Bortsett fra Bowie selv, er Garson den musikeren som har medvirket på flest David Bowie-album.

Han startet opp som turnemusiker i The Catskills sammen med blant andre Jackie Mason, så spilte han på jazzklubber hvor han akkompagnerte Martha and the Vandellas. Tidlig på 1970-tallet var Garson medlem av rock/country/jazz-bandet Brethren sammen med Rick Marotta, Tom Cosgrove og Stu Woods. Garson spilte også på albumet *I'm the One* av den eksperimentelle artisten Annette Peacock. Bowie ba Peacock om å bli med på en av Bowies turneer, noe hun takket nei til. Da Bowie kom til New York i september 1972, var han på jakt etter en turnepianist, og en av Garsons venner anbefalte ham om å prøvespille. Garson fikk jobben, og innledet et langvarig samarbeide med Bowie.

Garson var pianist og keyboardist på den siste delen av *[[Ziggy Stardust]]*-turneen. Hans bidrag på *[[Aladdin Sane]]* ga albumet et avantgarde jazzpreg med lange og atonale pianosoloer. Garson spilte også for bandkollega Mick Ronson på hans første og siste soloturne og på hans første album, *Slaughter on Tenth Avenue*. Garson tok etter hvert over Ronsons rolle som musikalsk leder i Bowies band. Garson var også med på gjenforeningen av The Spiders from Mars i 1975, sammen med Mick Woodmansey (trommer), Trevor Bolder (bass), Dave Black (gitar) og Pete McDonald (vokal). De spilte inn albumet *The Spiders from Mars* i 1976 før de la ned bandet for godt.
 
Han har også holdt en solokarriere som jazzpianist gående, og har vært stilskapende og tøyd grenser med sitt spill. Han har i tillegg vært en ofte benyttet studiomusiker. Garson var med Smashing Pumpkins på *[[Adore av The Smashing Pumpkins|Adore]]*-turneen, der han spilte piano, keyboard og synthesizer. Senere var han med på soloprosjektet til Billy Corgan på filmmusikken til *[[Stigmata]]*. Garson spilte piano på *[[Machina/The Machines of God]]* samt på Nine Inch Nails-albumet *[[The Fragile]]*, i tillegg til samarbeide med artister som No Doubt, Stan Getz, Seal og mange andre. Han har også samarbeidet med Norske Sleepyard på deres to album Future Lines (2009) og Black Sails (2014).

## Diskografi
**Solo**
* 1979 *Avant Garson* 
* 1982 *Jazzical* 
* 1986 *Serendipity* 
* 1989 *Remember Love* 
* 1990 *The Mystery Man*
* 1990 *Oxnard Sessions, Vol.1*
* 1992 *A Gershwin Fantasia* 
* 1992 *Oxnard Sessions, Vol.2*
* 1998 *Now Music, Vol.4* 
* 2003 *Homage to My Heroes*
* 2008 *Conversations with My Family*
* 2008 *Lost in Conversation*
* 2008 *Mike Garson's Jazz Hat*
* 2011 *The Bowie Variations* 
* 2012 *Wild Out West*
* 2015 *Symphonic Suite for Healing*
**Med David Bowie**
* 1973 *[[Aladdin Sane]]* 
* 1973 *[[Pin Ups]]* 
* 1974 *[[Diamond Dogs]]* 
* 1974 *[[David Live]]* 
* 1975 *[[Young Americans]]* 
* 1983 *[[Ziggy Stardust - The Motion Picture]]*
* 1993 *[[Black Tie White Noise]]* 
* 1993 *[[The Buddha of Suburbia (album)|The Buddha of Suburbia]]* 
* 1994 *[[Santa Monica '72]]* 
* 1995 *[[Outside (album)|1. Outside]]* 
* 1997 *[[Earthling]]* 
* 2000 *Bowie at the Beeb* 
* 2002 *[[Heathen (album)|Heathen]]* 
* 2003 *[[Reality (album)|Reality]]* 
* 2004 *[['hours...']]* (på et bonusspor)
* 2009 *VH1 Storytellers* 
* 2010 *[[A Reality Tour]]*

## Referanser


## Eksterne lenker
* 
* 
* 
* 
* Regenmag - Mike Garson 
* Mike Garson på Reverbnation